เอสเอ็มอีแบงก์ขอกู้ ซอฟต์โลน2พันล้าน
เอสเอ็มอีแบงก์ส่งลูกค้าขอสินเชื่อซอฟต์โลนกว่า 2,000 ล้านบาท ปลายสัปดาห์นี้
13 ม.ค. 2559

เอสเอ็มอีแบงก์ส่งลูกค้าขอสินเชื่อซอฟต์โลนกว่า 2,000 ล้านบาท ปลายสัปดาห์นี้
นางสาลินี วังตาล ประธานกรรมการธนาคารพัฒนาวิสาหกิจขนาดกลางและขนาดย่อมแห่งประเทศไทย (เอสเอ็มอีแบงก์) เปิดเผยว่า สำหรับโครงการซอฟต์โลนที่ธนาคารออมสินได้มีการลงนามกับอีก 19 สถาบันการเงินเพื่อขยายวงเงินเพิ่มอีก 5 หมื่นล้านบาท จากเดิม 1 แสนล้านบาท ได้มีการขอสินเชื่อไปครบจำนวนแล้วนั้น
สำหรับโครงการระยะแรกทางเอสเอ็มอีแบงก์สามารถส่งลูกค้าเพื่อขออนุมัติวงเงินได้กว่า 4,200 ล้านบาท และคาดว่าโครงการระยะที่ 2 จะเตรียมส่งลูกค้าที่ได้ยื่นคำขอสินเชื่อคงค้างได้พิจารณาเงินกู้ภายในวันที่ 15 ม.ค.นี้ มีวงเงิน 2,000 ล้านบาท ซึ่งลูกค้าของเอสเอ็มอีแบงก์ที่ได้รับการอนุมัติวงเงินก่อนหน้านี้เฉลี่ยต่อรายอยู่ที่ 3 ล้านบาท ถือว่าเป็นรายย่อยๆ ตรงตามเป้าหมายรัฐบาล
สำหรับโครงการสินเชื่อ Policy Loan ยอดขอสินเชื่อเต็มวงเงิน 1.5 หมื่นล้านบาทแล้ว อยู่ระหว่างตรวจเอกสาร ถ้าผ่านการคัดกรองแล้ว บรรษัทประกันสินเชื่ออุตสา หกรรมขนาดย่อม (บสย.) จะค้ำประกันให้ทั้งหมด